Pealinna jõulurahu väljakuulutaja pole veel teada - Kõik
Tallinna Raekoja platsi jõulupuul süütab tänavu esimese advendiküünla Tallinna linnapea ülesannetes abilinnapea Taavi Aas, samas jõulurahu välja kuulutaja pole veel teada.
Pealinna jõulurahu väljakuulutaja pole veel teada
"Linnapea ülesannetes olev abilinnapea Taavi Aas süütab eeloleval pühapäeval tõepoolest 1. advendiküünla," kinnitas linna avalike suhete direktor Ain Saarna BNS-ile.
Kas Taavi Aas võtab üle ka kõik varasemad jõulutraditsioonid ehk kuulutab välja jõulurahu pole praeguseks veel selge. "Tulenevalt Aasa suurest töökoormusest ei ole ta siiski üksi täitmas linnavalitsuse esindus- ja tseremoniaalkohustusi ning vastavalt valdkondadele jagatakse neid ülesandeid linnavalitsuse liikmete ning võimalusel ka linnavolikogu juhtidega," selgitas Saarna.
Esimesel advendil, 29. novembril kell 14.10 annavad jõuluajaks head soovid edasi Eesti Evangeelse Luterliku Kiriku praost Jaan Tammsalu ja abilinnapea Taavi Aas ning süüdatakse advendiküünal.
Tradistsiooniliselt on igal aastal Raekoja aknalt jõulurahu välja kuulutanud Edgar Savisaar, kes on praegu meeri ametist kõrvaldatud.